4. ΠΡΟΕΔΡΙΚΟ ΔΙΑΤΑΓΜΑ υπ' αριθ. 438 της 5/15 Οκτ. 1984 (ΦΕΚ Α' 155) Προσαρμογή της νομοθεσίας προς τις διατάξεις της 80/1266/ΕΟΚ (έκδοση 31.12.80, αριθ. Ν. 375/32 σελίς 302) οδηγίας του Συμβουλίου των Ευρωπαϊκών Κοινοτήτων "περί της μελλοντικής συνεργασίας και της αμοιβαίας συνδρομής των Κρατών - μελών στις έρευνες για τα αεροπορικά ατυχήματα". Έχοντας υπ' όψη: 1)Τις διατάξεις: α)του άρθρ. 2 του Νόμ. 945/1979 (ΦΕΚ 170/Α'/1979) "περί κυρώσεως της συνθήκης Προσχωρήσεως της Ελλάδος εις την Ευρωπαϊκήν Οικονομική Κοινότητα και την Ευρωπαϊκήν Κοινότητα Ατομικής Ενεργείας ως και της συμφωνίας "περί προσχωρήσεως της Ελλάδος εις την Ευρωπαϊκήν Κοινότητα Άνθρακος και Χάλυβος", β)του άρθρ. 6 παρ. 4 του Νόμ. 1440/1984 (ΦΕΚ 70/Α'/1984) "συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων στο κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού Εφοδιασμού ΕΥΡΑΤΟΜ", με τον οποίον τροποποιούνται οι διατάξεις του Νόμ. 1338/1983 (ΦΕΚ 34/Α'/1983) "εφαρμογή του κοινοτικού δικαίου" και γ)της αριθ. ΔΚ. 20959/8.8.84 κοινής απόφασης του Πρωθυπουργού και του Υπουργού Εθνικής Οικονομίας "περί αναθέσεως αρμοδιοτήτων στους Υφυπουργούς Εθνικής Οικονομίας Π. Ρουμελιώτη και Α. Γεωργιάδη" (ΦΕΚ 546/Β'/8.8.84). 2.Την 501/1984 γνωμοδότηση του Συμβουλίου της Επικρατείας, με πρόταση των Υφυπουργών Εθνικής Οικονομίας και Συγκοινωνιών, αποφασίζουμε: Άρθρ.1.-Το Δ/γμα αυτό έχει σκοπό την προσαρμογή της νομοθεσίας προς τις διατάξεις της 80/1266/ΕΟΚ οδηγίας του Συμβουλίου των Ευρωπαϊκών Κοινοτήτων, που δημοσιεύθηκε στην Ελληνική γλώσσα στην Επίσημη Εφημερίδα των Ευρωπαϊκών Κοινοτήτων (έκδοση 31.12.1980, αριθ. Ν. 375/32 σελίς 103). Άρθρ.2.-1.Σε περίπτωση ατυχήματος πολιτικού αεροσκάφους, η Υπηρεσία Πολιτικής Αεροπορίας (ΥΠΑ) ύστερα από αίτηση του Κράτους - Μέλους της Ευρωπαϊκής Οικονομικής Κοινότητος που διεξάγει την έρευνα, θέτει - στα πλαίσια της αμοιβαίας συνδρομής - στη διάθεση του αιτούντος, μέσα στα όρια των δυνατοτήτων της και ανάλογα με την περίπτωση: α)Τις εγκαταστάσεις, εξοπλισμούς και μηχανήματα που διαθέτει για: αα)Τη διεξαγωγή πραγματογνωμοσύνης στα συντρίμμια, τον εξοπλισμό του αεροσκάφους και σε άλλα αντικείμενα που παρουσιάζουν ενδιαφέρον για την έρευνα. ββ)Τη χρησιμοποίηση των ενδείξεων των οργάνων καταγραφής παραμέτρων πτήσεων και των οργάνων καταγραφής της προφορικής επικοινωνίας και των ακουστικών σημάτων συναγερμού του θαλάμου διακυβερνήσεως του αεροσκάφους. γγ)Την αποθήκευση στη μνήμη μηχανογραφικού συστήματος και τη χρησιμοποίηση των στοιχείων σχετικά με τα αεροπορικά ατυχήματα. β)Ειδικευμένος σε τέτοιου είδους έρευνες εμπειρογνώμονες για να τους ανατεθούν καθορισμένες εργασίες, αλλά μόνον αν πρόκειται για έρευνα που διεξάγεται κατόπιν σοβαρού ατυχήματος. 2.Η κατά την παρ. 1 συνδρομή, παρέχεται, κατά το δυνατό, δωρεάν. Άρθρ.3.-Με σκοπό τη συμβολή στη βελτίωση της ασφάλειας των εναερίων μεταφορών και την πρόληψη αεροπορικών ατυχημάτων: 1.Οι αρμόδιες υπηρεσίες διερεύνησης αεροπορικών ατυχημάτων της ΥΠΑ, ανακοινώνουν, με τον όρο της αμοιβαιότητας, περιοδικά προς τις αντίστοιχες υπηρεσίες των Κρατών - μελών της ΕΟΚ κάθε πληροφορία σχετική με συμβάντα που δεν εξελίχθηκαν σε ατυχήματα, καθώς επίσης και τα αποτελέσματα των διερευνήσεων ατυχημάτων αεροσκαφών μεγίστου επιτρεπομένου βάρους απογειώσεως μέχρι 5.700 KG. 2.Τα αποτελέσματα που αναφέρονται στην προηγούμενη παράγραφο παρέχονται σε έντυπο αντίστοιχο εκείνου που έχει ορισθεί από τον Διεθνή Οργανισμό Πολιτικής Αεροπορίας (ICAO) για τη γνωστοποίηση ατυχημάτων - Συμβάντων. (Μετά τη σελ. 614,02) Σελ. 614,03 Τεύχος ΗΙΙ - Σελ. 99 Αεροπορικά Ατυχήματα. 38.Λ.δ.4 38.Λ.δ.4 Αεροπορικά Ατυχήματα.